ddrg/super_eurlex huggingface dataset:
11.

muistuttaa jäsenvaltioita niiden yksiselitteisestä velvollisuudesta auttaa ja tukea kaikin käytettävissään olevin keinoin, jos jäsenvaltio joutuu alueeseensa kohdistuvan aseellisen hyökkäyksen kohteeksi; korostaa, että perinteisiä alueellisen puolustuksen ja uusia uhkia vastaan puolustautumisen on oltava korkealla asialistalla, vaikka laajamittainen hyökkäys jäsenvaltiota vastaan on epätodennäköinen lähitulevaisuudessa; muistuttaa myös perussopimuksen määräyksestä, jonka perusteella yhteisen puolustuksen alalla tehtävien sitoumusten ja yhteistyön on oltava Naton puitteissa tehtyjen sitoumusten mukaisia, ja Nato on jäseninään oleville valtioille edelleen niiden yhteisen puolustuksen perusta ja sitä toteuttava elin;
D.

ottaa huomioon, että komission esittämän arvion mukaan 99 prosenttia EU:n kaikista yrityksistä on pieniä ja keskisuuria yrityksiä (pk-yrityksiä) ja että 92 prosenttia näistä pk-yrityksistä on mikroyrityksiä, jotka työllistävät 1–9 työntekijää, 6,7 prosenttia on pieniä yrityksiä, jotka työllistävät 10–49 työntekijää ja 1,1 prosenttia on keskisuuria yrityksiä, jotka työllistävät 50–249 työntekijää; toteaa, että pk-yrityksiä on 23 miljoonaa ja että ne muodostavat unionin talouden selkärangan vastaten kahdesta kolmasosasta yksityisen sektorin työpaikoista;
7.

korostaa, että EU:n on toimittava johtavana esimerkkinä ja pantava sitoumuksensa täytäntöön ja osoitettava kunnianhimoa sekä hillitsemistoimien että rahoituksen suhteen; katsoo siksi, että on kaikkien unionin toimielinten vastuulla harjoittaa ennen Dohan kokousta intensiivistä ilmastodiplomatiaa ja perustaa kansainvälisiä yhteistyökumppanuuksia, jotta voidaan varmistaa, että Durbanin paketissa tehdyissä sitoumuksissa pysytään ja että ilmastonmuutossopimusta koskevaa prosessia viedään kohti uutta monenvälistä järjestelmää, josta päätetään vuonna 2015; tähdentää, että on tärkeää selventää, kuinka yleissopimuksen periaatteita sovelletaan vuoden 2020 jälkeen, niin että kaikki osapuolet tekevät sitoumuksia; katsoo, että COP 17 -kokouksessa määritelty markkinapohjainen mekanismi on erityisen tärkeä tässä suhteessa, ja toivoo, että ilmastosopimuksen alainen pitkän aikavälin yhteistoimintaa käsittelevä ad hoc -työryhmä onnistuu kehittämään yksityiskohtaisia sääntöjä ja menettelyjä tätä mekanismia varten;
87.

painottaa, että EU:n neuvottelemiin kahdenvälisiin ja monenvälisiin kauppasopimuksiin on liitettävä seuraavat vaatimukset: — on tehtävä taloutta, sosiaalisia seikkoja ja ympäristöä koskevat vaikutustenarvioinnit kolmansissa maissa ja EU:ssa ottaen huomioon voimassa olevilla sopimuksilla jo luodut verkostot — alkuperäsääntöjä on noudatettava — tuotteen jäljitettävyyttä on edellytettävä sen varmistamiseksi, että se on peräisin laillisesta ja kestävästä kalastuksesta — LIS-asetusta ja muita yhteisen kalastuspolitiikan sääntöjä ei pidä horjuttaa — määräyksillä on varmistettava, että kauppaa käydään ainoastaan sellaisilla kalastustuotteilla, jotka ovat peräisin hyvin hoidetusta kalastuksesta — liikakalastukseen ja kalavarojen ehtymiseen johtavaa kauppaa ei saa lisätä — on varmistettava, että kestämättömällä tavalla pyydettyjä tuotteita ei tuoda EU:n markkinoille — on sisällytettävä määräyksiä, jotka koskevat taloudellisen korvauksen suorittamisen keskeyttämistä ja tarkistamista sekä pöytäkirjan täytäntöönpanon keskeyttämistä, mikäli ilmenee, että ihmisoikeuksia on rikottu merkittävästi ja perustavasti, kuten esimerkiksi Cotonoun sopimuksen 9 artiklassa määrätään, tai että ILO:n julistusta työelämän perusperiaatteista ja -oikeuksista ei ole noudatettu;
24.

katsoo, että julkisia hankintoja koskevassa luvussa olisi tarkasteltava nykyisiä markkinoille pääsyä koskevia ongelmia, mutta siihen olisi myös sisällettävä järjestely, jolla estetään uusien esteiden muodostuminen; on siinä käsityksessä, että Yhdysvalloissa julkiset hankinnat kuuluvat myös yksittäisten osavaltioiden toimivaltaan; muistuttaa, että transatlanttisen kaupan kannalta on tärkeää, että julkisten hankintojen markkinat ovat avoimet ja tarjoavat yhtäläiset mahdollisuudet kaikille alihankkijoille ja erityisesti pk-yrityksille; muistuttaa kannasta, jonka mukaan EU:n pk-yritysten pitäisi saada samat edut ja mahdollisuudet Yhdysvaltojen julkisissa tarjouskilpailuissa kuin EU:ssa, ja muistuttaa, että korkean tason työryhmä on erityisesti määritellyt pk-yrityksiä koskevat monialaiset määräykset alaksi, joita hyvin todennäköisesti tuetaan Atlantin molemmin puolin; korostaa, että molempien osapuolten on tärkeä noudattaa julkisia hankintoja koskevaa sopimusta;
3.

ottaa huomioon, että vaikka presidentin myöntämä armahdus Safaroville on tuomittujen siirtämisestä tehdyn yleissopimuksen lain kirjaimen mukainen, se on kuitenkin tämän kansainvälisen sopimuksen hengen vastainen, sillä sen päämääränä on mahdollistaa yhden valtion alueella tuomitun henkilön siirtäminen toisen valtion alueelle kärsimään jäljelle jäänyttä rangaistustaan;
34.

korostaa, että julkisen eCall-järjestelmän ei pidä missään oloissa mahdollistaa ajoneuvon reitin jäljittämistä, koska järjestelmän on pysyttävä passiivisena kunnes hätäpuhelu käynnistetään, 29 artiklan mukaisen tietosuojatyöryhmän suositusten mukaisesti; muistuttaa, että eCall-järjestelmän ensisijaisena tavoitteena on parantaa onnettomuuksien hallintaa ja että eCall -järjestelmän antamia tietoja ei voida käyttää millään tavalla henkilön liikkumisen seuraamiseen ja tutkimiseen eivätkä ne voi paljastaa hänen olinpaikkaansa, paitsi jos hän on joutunut onnettomuuteen;
—

ottaa huomioon 29. kesäkuuta 2011 annetun komission tiedonannon "Eurooppa 2020 -strategiaa tukeva talousarvio" (COM(2011)0500) ja Eurooppa 2020 -strategian talousarviosta samana päivänä annetun komission yksiköiden valmisteluasiakirjan "A Budget for Europe 2020: the current system of funding, the challenges ahead, the results of stakeholders consultation and different options on the main horizontal and sectoral issues" (SEC(2011)0868),
C.

ottaa huomioon, että elokuussa arviolta 5 000 ihmistä sai surmansa jatkuvissa taisteluissa, joten konfliktin alettua on YK:n arvioiden mukaan menehtynyt yli 20 000 ihmistä; ottaa huomioon, että väkivaltaisuuksien kiihdyttyä ja Syyrian turvallisuus- ja humanitaarisen tilanteen muuttuessa yhä epävarmemmaksi naapurimaihin, varsinkin Turkkiin, Jordaniaan ja Libanoniin, on etenkin viime viikkojen aikana virrannut suojelua hakevia uusia syyrialaispakolaisia; toteaa, että YK:n pakolaisjärjestölle on rekisteröitynyt tai rekisteröintiä odottaa 235 000 Syyriasta tullutta pakolaista, ja toteaa, että pakolaisista yli 75 prosenttia on naisia ja lapsia; huomauttaa, että kymmenettuhannet muut eivät edes rekisteröidy pakolaisiksi; toteaa, että elokuussa yli 100 000 pakolaisen eli joka päivä keskimäärin 500–2 000 henkilön uskotaan paenneen Syyriasta ylittämällä Jordanian, Libanonin, Irakin ja Turkin rajan ja että YK:n arvioiden mukaan Syyriassa on yli 1,2 miljoonaa sisäistä pakolaista ja humanitaarisen hätäavun tarpeessa on noin 3 miljoonaa ihmistä; toteaa, että Syyrian hallinto on tahallaan katkaissut elintarvike-, vesi-, sähkö- ja lääkintätarviketoimitukset kokonaisille yhteisöille esimerkiksi Homsissa ja äskettäin Aleppossa; ottaa huomioon, että Turkki on pyytänyt YK:n turvallisuusneuvostoa harkitsemaan turvavyöhykkeen perustamista naapurimaihin paenneille siviileille;
B.

katsoo, että koheesiopolitiikan on oltava yhtenäistä Eurooppa 2020 -strategian kanssa, jonka tavoitteena on organisoida poliittiset aloitteet älykkään, kestävän ja osallistavan kasvun pohjalta, ja siinä on otettava huomioon strategian osatekijät edistämällä taloutta, jossa on korkea työllisyysaste ja joka edistää sosiaalista ja alueellista yhteenkuuluvuutta, ja siinä on huomioitava riittävällä tavalla syrjäisimpiä alueita koskeva ulottuvuus; ottaa huomioon, että syrjäisimpien alueiden lähtökohdat näiden tavoitteiden saavuttamiseksi ovat tiettyjä muita alueita epäsuotuisammat ja että syrjäisimmät alueet pyrkivät tekemään yhteistyötä saavuttaakseen vuoteen 2020 mennessä työllisyyteen, innovointiin, koulutukseen, sosiaaliseen osallisuuteen, ilmastoon ja energiaan liittyvät viisi tavoitetta, ja katsoo, että tarve ohjata Eurooppa 2020 -strategian tavoitteita kohti niiden potentiaalin hyödyntämistä ja huippualojen kasvua ei saa kuitenkaan johtaa siihen, että unohdetaan kyseisten alueiden rakenteelliset esteet tai perinteisten alojen keskeinen rooli kehityksessä;
D.

ottaa huomioon, että Esmail Enog oli kolmas todistaja, joka tapettiin sen jälkeen, kun oikeudenkäynti alkoi vuonna 2010, ja että kerrotaan, että todistajien kimppuun on hyökätty, heitä on uhkailtu ja häiritty ja heille on tarjottu lahjuksia;
G.

ottaa huomioon, että 29. maaliskuuta 2012 Kim Jong-hwan ja kolme muuta Soulissa toimivan Network for North Korean Democracy and Human Rights -järjestön aktivistia pidätettiin Dalianin kaupungissa Kiinassa (Liaoningin provinssi) ja heitä koskevien syytösten mukaan he ovat ”uhka Kiinan kansalliselle turvallisuudelle”, koska he yrittivät auttaa pohjoiskorealaisia loikkareita;
O.

ottaa huomioon, että nykyisen talouskriisin sosiaaliset kustannukset ovat korkeat; ottaa huomioon, että työllisyys on laskenut Euroopan unionissa 1,8 prosenttia ja että tämän seurauksena 9,6 prosenttia taloudellisesti aktiivisesta väestöstä (23 miljoonaa henkeä) on työttömänä; ottaa lisäksi huomioon, että nuorisotyöttömyysaste on 21 prosenttia, että työllisyystilanteen paranemisen näkymät ovat edelleen epävarmat ja että 17 prosenttia unionin kansalaisista on vaarassa köyhtyä;
panee tyytyväisenä merkille, että Turkki on allekirjoittanut ja ratifioinut naisiin kohdistuvan väkivallan ja perheväkivallan estämistä ja torjumista koskevan 24. marraskuuta 2011 tehdyn Euroopan neuvoston yleissopimuksen; kehottaa Turkin hallitusta noudattamaan linjaa, jonka mukaan minkäänlaista naisiin kohdistuvaa väkivaltaa ei hyväksytä, ja kehottaa hallitusta tehostamaan ennaltaehkäiseviä toimia kaikilla tasoilla niin kutsuttujen kunniamurhien, perheväkivallan ja pakkoavioliitto- ja lapsimorsianilmiön torjumiseksi erityisesti saavuttamalla laaja yhteisymmärrys naisten oikeuksia ajavien ryhmien kanssa, muuttamalla perheen suojelua koskevaa lakia 4320 sen varmistamiseksi, että lain soveltamisala on laaja eikä riipu siviilisäädystä tai uhrin ja hyökkääjän välisestä suhteesta ja että siihen sisältyy tehokkaita oikeussuojakeinoja ja suojamekanismeja, valvomalla tarkasti, miten poliisi ja oikeuslaitos panevat lain täytäntöön, valvomalla tehokkaasti sitä, että kunnat täyttävät velvoitteensa perustaa riittävästi asuntoja vaarassa oleville naisille ja alaikäisille lapsille, varmistamalla asuntojen turvallisuus, palkkaamalla riittävästi sosiaalipalveluhenkilöstöä sekä perustamalla seurantajärjestelmä turvapaikasta lähteviä naisia ja alaikäisiä varten, jotta he voivat saada asianmukaista psykologista tukea, oikeusapua, terveydenhoitoa sekä valmiudet sopeutua sosiaalisesti ja taloudellisesti uudelleen yhteiskuntaan; on tyytyväinen perhe- ja sosiaalipolitiikan ministeriön pyrkimyksiin lisätä turvakotien määrää ja parantaa niiden laatua ja päätökseen antaa myös yksityisille tahoille luvan perustaa turvakoteja, joihin vaarassa olevat naiset ja alaikäiset lapset voivat turvautua; on tyytyväinen tuomarien ja syyttäjien korkean neuvoston äskettäiseen yleiskirjeeseen nro 18, jossa määrätään, että suojatoimenpiteiden toteuttamista perheväkivaltatapauksissa ei saa enää lykätä siihen saakka, kunnes tuomioistuinkäsittely on päättynyt; on tyytyväinen Turkin hallituksen pyrkimyksiin tehostaa sukupuolten tasa-arvoisuuden valtavirtaistamista koskevaa yhteistyötä valtion viranomaisten välillä;
E.

ottaa huomioon, että UPOV-yleissopimukseen perustuvassa kansainvälisessä kasvinjalostajanoikeusjärjestelmässä ja asetukseen (EY) N:o 2100/94 perustuvassa järjestelmässä yhtenä perusperiaatteena on, että kasvinjalostusoikeuden haltija ei voi estää muita käyttämästä suojattua kasvilajiketta, kun tarkoituksena on edistää suojattujen kasvilajikkeiden käyttöä jatkojalostustoimintaan;
—

ottaa huomioon osuustoimintamallia koskevan ILO:n raportin "Resilience of the Cooperative Business Model in Times of Crisis" (8),
17.

katsoo, että koska BRICS-maiden ja muiden nousevien talouksien merkitys kasvaa ja moninapainen globaalin hallinnan järjestelmä on muotoutumassa, G20-ryhmä voisi osoittautua hyödylliseksi ja erityisen sopivaksi foorumiksi yhteisymmärryksen luomiseen ja päätöksentekoon, joka on osallistavaa, joka perustuu kumppanuuteen ja jolla on mahdollista edistää lähentymistä, myös sääntelyn lähentymistä; katsoo, että G20-ryhmän merkityksen kasvusta huolimatta G7-ryhmä voisi olla avainasemassa kehittyneiden talouksien neuvoa-antavana, koordinoivana ja yhteisymmärrystä luovana foorumina, joka käy vuoropuhelua BRICS-maiden ja muiden nousevien talouksien kanssa ennen G20-kokouksia; katsoo, että myös G8-ryhmää on hyödynnettävä pyrkimyksissä lähentää kantoja Venäjän kanssa, jotta yhteisiin haasteisiin voidaan vastata koordinoidusti ja tehokkaasti; kannattaa G20-ryhmän parlamentaarista ulottuvuutta ja katsoo, että sitä olisi edelleen vahvistettava ja käytettävä päätöksenteossa, jotta voidaan varmistaa vankka demokraattinen vuoropuhelu ja valvonta; kannattaa myös sitä, että perustetaan rinnakkainen neuvoa-antava G20-ryhmän foorumi, johon kootaan valtioista riippumattomia järjestöjä ja G20-valtioiden kansalaisyhteiskunnan ja yritysten johtavia edustajia;
S.

katsoo, että sen arvioimiseen, miten hyvin EU:n terrorisminvastaisilla toimilla on saavutettu niille asetetut tavoitteet, on panostettu huomattavan vähän; ottaa huomioon, että Euroopan parlamentti on toistuvasti vaatinut EU:n terrorisminvastaisten toimien perusteellista arvioimista, sillä arviointi on avoimuuden ja päätöksentekijöiden vastuullisuuden ehdoton edellytys; ottaa huomioon, että EU:n terrorisminvastaisten toimien asianmukaisen arvioinnin puute johtuu enimmäkseen siitä, että suurin osa toimista toteutetaan tiedustelu- ja turvallisuuspolitiikan alalla, jolle on tyypillistä salamyhkäinen toiminta,
5.

palauttaa mieliin, että lisääntyvä trooppisten metsien ja muiden biologisesti erittäin monimuotoisten metsien ja arvokkaiden hiilivarastojen laajamittainen hyödyntäminen ei ole kestävää, ja saattaa johtaa yhä suurempaan metsäkatoon ja metsien tilan heikentymiseen ja osaltaan maailman ympäristön tuhoon; panee merkille, että vapaaehtoisiin kumppanuussopimuksiin sisältyy jännite, joka johtuu siitä, että kun EU edistää puutuotteiden kauppaa maista, joilla on laajoja luonnonmetsiä, se saattaa samalla heikentää tavoitteitaan, jotka liittyvät ilmastonmuutoksen torjumiseen, biologisen monimuotoisuuden suojeluun ja kestävään käyttöön, köyhyyden vähentämiseen ja metsäkadon pysäyttämiseen maailmassa; kehottaa sen vuoksi komissiota varmistamaan, että EU:n politiikka on johdonmukaista ja että vapaaehtoisten kumppanuussopimusten tukemat toimet auttavat tehokkaalla tavalla saavuttamaan vapaaehtoisten kumppanuussopimusten kaikkien osapuolten kansainväliset sitoumukset; kehottaa komissiota ja neuvostoa yksilöimään, mitä toimenpiteitä vapaaehtoisten kumppanuussopimusten lisäksi on suunniteltu jotta voidaan torjua metsäkatoa ja luonnonmetsien tilan heikkenemistä ja edistää niiden suojelua;
12.

muistuttaa, että pitkään jatkunut ja alati paheneva taloudellisen lähentymisen puuttuminen on edelleen rakenteellinen ongelma euroalueen yhtenäisen rahapolitiikan kannalta; korostaa, että rahapolitiikan vaikutuksessa on huomattavia eroja euroalueen jäsenvaltioiden välillä; katsoo, että rahapolitiikan vaikutuksen epäsymmetrisyys pahenee entisestään, jos EKP jatkaa koronnostoa, sillä monissa jäsenvaltioissa lainat indeksoidaan useimmiten lyhytaikaisiin korkoihin; on sen vuoksi vakuuttunut siitä, että tarvitaan EU:n yhteistä julkisen talouden ohjausjärjestelmää;
2.

vahvistaa, että sen sukupuolten tasa-arvon valtavirtaistamisen toimintasuunnitelman päätavoitteena olisi oltava seuraavalla kolmivuotiskaudella tasa-arvon valtavirtaistaminen yhtenäisemmin ja tehokkaammin koko parlamentin toiminnassa; toteaa, että tämän politiikan on perustuttava seuraaviin painopisteisiin: a) parlamentin puhemiehistön jatkuva sitoutuminen asiaan sukupuolten tasa-arvoa ja moninaisuutta käsittelevän korkean tason ryhmän toiminnassa; b) kaksisuuntainen lähestymistapa – sukupuolten tasa-arvon valtavirtaistaminen parlamentin toiminnassa sekä asiasta vastaavan valiokunnan tehokkaalla työllä että integroimalla sukupuolinäkökohdat muiden valiokuntien ja valtuuskuntien työhön; c) tietoisuus siitä, että päätöksentekomenettelyissä tarvitaan sukupuolten välistä tasapainoa, joka voidaan saavuttaa lisäämällä naisten edustusta parlamentin hallinnollisissa elimissä, poliittisten ryhmien työvaliokunnissa, valiokuntien ja valtuuskuntien puheenjohtajistoissa sekä valtuuskuntien ja esimerkiksi vaalitarkkailuryhmien kokoonpanoissa, ja lisäämällä miesten edustusta aloilla, joilla he ovat aliedustettuja; d) sukupuolten tasa-arvoa koskevan analyysin sisällyttäminen kaikkiin talousarviomenettelyn vaiheisiin sen varmistamiseksi, että naisten ja miesten tarpeita ja painopisteitä käsitellään yhtäläisesti ja että EU:n varojen käytön vaikutus naisiin ja miehiin arvioidaan; e) tehokas lehdistö- ja tiedotuspolitiikka, jossa otetaan järjestelmällisesti huomioon sukupuolten tasa-arvo ja vältetään sukupuolistereotypioita; f) jatkuva säännöllinen raportointi täysistunnossa edistyksestä, jota saavutetaan sukupuolten tasa-arvon valtavirtaistamisessa parlamentin valiokuntien ja valtuuskuntien toiminnassa; g) riittävistä taloudellisista ja henkilöstöresursseista huolehtiminen, jotta parlamentin elimillä on tarvittavat välineet, kuten välineet tasa-arvokysymysten arviointiin ja analysointiin, asianmukainen asiantuntemus tasa-arvokysymyksissä (tutkimus ja dokumentaatio, koulutettu henkilöstö, asiantuntijat) sekä sukupuolen mukaan jaoteltua tietoa ja tilastoja; kehottaa sihteeristöä järjestämään säännöllisen parhaiden käytäntöjen vaihdon ja verkostoitumisen sekä tasa-arvon valtavirtaistamista ja sukupuolitietoista budjetointia koskevan koulutuksen parlamentin henkilöstölle; h) sukupuolten tasa-arvon valtavirtaistamisesta parlamentissa vastaavan verkoston jatkuva kehittäminen; verkostossa on kustakin valiokunnasta jäsen, joka on vastuussa tasa-arvon valtavirtaistamisesta valiokunnan toiminnassa; i) huomion kiinnittäminen siihen, että tasa-arvon valtavirtaistamista käsitellessä on käytettävä termejä, jotka ovat kansainvälisten normien mukaisia ja tarkasti määriteltyjä; j) Euroopan tasa-arvoinstituutin tarjoama metodologinen ja analyyttinen tuki;
B.

katsoo, että Mustanmeren alue on EU:n kannalta strategisesti merkittävä; ottaa huomioon, että Mustameri on osittain EU:n sisävesiin kuuluva ja maantieteellisesti suurimmalta osaltaan eurooppalainen meri, minkä vuoksi EU:lla ja alueen valtioilla on yhteisiä haasteita ja mahdollisuuksia sekä yhteinen tarve varmistaa, että Mustanmeren ympärillä on rauhan, demokratian, turvallisuuden, vakauden, alueellisen yhteistyön ja kestävän vaurauden alue; katsoo, että Mustanmeren alueella tarvitaan yhtenäistä ja kestävää strategiaa,
E.

ottaa huomioon, että yhä useampia virkamiehiä on asetettu rikosoikeudelliseen vastuuseen teoistaan ja että heidän joukossaan on entisiä hallituksen ministereitä mutta suurin osa on valtion virastojen ja tarkastuslaitosten (apulais)päälliköitä, lainvalvontavirastojen alajaostojen päälliköitä, piirioikeuksien tuomareita ja paikallisviranomaisten toimistojen päälliköitä;
6.

on kuitenkin syvästi huolissaan siitä, että vuonna 2010 EU oli noin 15 miljardia euroa jäljessä omasta vuoden 2010 julkisen kehitysavun tavoitteestaan, että EU:n on käytännössä kaksinkertaistettava apunsa saavuttaakseen vuoden 2015 vuosituhattavoitteen, että EU ei ole pystynyt oleellisesti lisäämään kehitysapua Afrikalle ja vähiten kehittyneille maille, vaikka siihen on sitouduttu, että monet jäsenvaltiot vähensivät kehitysapumäärärahojaan vuosina 2009 ja 2010 ja että vuodelle 2011 ja sen jälkeen on suunniteltu uusia leikkauksia;
—

ottaa huomioon Eurofoundin 24. maaliskuuta 2010 päivätyn raportin "Second European Quality of Life Survey: Family life and work",
3.

myöntää, että tiettyjen jäsenvaltioiden osallistuminen seitsemänteen puiteohjelmaan on suhteellisen vähäistä ja että Euroopan alueiden tutkimus- ja innovointisaavutusten välillä on edelleen kuilu huolimatta toimista, joita on toteutettu rakennerahastojen avulla tutkimus- ja kehitysvalmiuksien tehostamiseksi; on vakuuttunut, että kaikkien alueiden huippuosaamispotentiaalia on hyödynnettävä; katsoo siksi, että alisuorittavien alueiden ja jäsenvaltioiden tukemiseksi tarvitaan uusia lähestymistapoja huippuosaamisen ja alueiden älykkään erikoistumisen saavuttamiseksi;
U.

toteaa, että unionilla on joukko demokratian ja ihmisoikeuksien tukemiseen tarkoitettuja välineitä, kuten poliittiset, taloudelliset ja kauppasopimukset ja -kumppanuudet, joihin sisältyy ihmisoikeus- ja demokratialausekkeita, kestävää kehitystä ja hyvää hallintoa koskeva erityinen kannustusmenettely (GSP Plus), poliittinen vuoropuhelu, yhteiseen ulko- ja turvallisuuspolitiikkaan (YUTP) liittyvät toimet, yhteisen turvallisuus- ja puolustuspolitiikan (YTPP) alaiset operaatiot, erikoistuneet rahoitusvälineet, kummihankkeet sekä vaalitarkkailutoiminta; katsoo kuitenkin, että ihmisoikeuksia ja demokratiaa koskevaa politiikkaa on yhtenäistettävä ja tehtävä tulospainotteisemmaksi, sen on perustettava vakioituun menetelmään ja se on mukautettava kunkin maan tilanteeseen poistamalla demokratiakehityksen tukemiseksi EU:n ulkopolitiikasta nykyiset epäjohdonmukaisuudet ja eriarvoinen kohtelu, välttämällä luomasta uusia epäjohdonmukaisuuksia ja eriarvoista kohtelua, kiinnittämällä erityistä huomiota erityistarpeisiin epävakaissa ja konfliktien jälkeisissä tilanteissa sekä edistämällä demokratiaa, ihmisoikeuksia ja kehitystä erottamattomina tavoitteina,
4.

painottaa, että kaikkien jäsenvaltioiden lainsäädäntö- ja sääntelykehyksiin olisi sisällytettävä nykyisten parhaiden käytänteiden mukaiset kattavat järjestelyt, joiden yhteydessä kaikkiin porauslupaehdotuksiin sisällytetään turvallisuusarvio, joka on hyväksyttävä ennen kuin toiminta voidaan aloittaa, riippumattoman kolmannen osapuolen varmennusmenettelyt ja riippumattomien asiantuntijoiden säännöllisin ja asianmukaisin väliajoin toteuttamat arvioinnit mukaan luettuina; korostaa, että myös poraamista edeltävät sääntelylliset "kiinnekohdat" edistävät sen varmistamista, että kaikki riskit on otettu huomioon ja minimoitu ja että on toteutettu valvonta- ja arviointitoimet, joista riippumattomien asiantuntijoiden on huolehdittava kussakin laitoksessa säännöllisin ja asianmukaisin väliajoin;
J.

toteaa, että YMP-menojen osuus unionin talousarviosta on laskenut tasaisesti vuoden 1985 miltei 75 prosentista vuodeksi 2013 ennakoituun 39,3 prosenttiin; ottaa huomioon, että vaikka YMP on yksi unionin pitkäaikaisimmista politiikoista ja ainoa, joka on yhteisöllistetty, se muodostaa alle 0,5 prosenttia EU:n bruttokansantuotteesta, kun julkisten menojen osuus on noin 50 prosenttia BKT:sta; toteaa, että Euroopan unionin laajentumisten seurauksena viljelymaan pinta-ala on kasvanut 40 prosentilla ja viljelijöiden määrä on kaksinkertaistunut vuodesta 2004,
8.

tähdentää, että on ratkaisevan tärkeää, että Euroopan unionin lainsäädäntö pannaan täytäntöön asianmukaisesti ja ajallaan jäsenvaltioiden kansallisen lainsäädännön kautta, ja kehottaa komissiota käyttämään toimeenpanovaltaansa ja aloittamaan tarvittaessa rikkomismenettelyjä varmistaakseen, että saattaminen osaksi kansallista lainsäädäntöä on ollut asianmukaista ja että täytäntöönpano on ollut tehokasta;